La Lira Saguntina ompli l´auditori Joaquín Rodrigo amb els concerts didàctics
21 de setembre 2018

![Imagen 1](/media/ccmht4ap/50_p_img_20180920_103955.jpg)

El IV Concert Didàctic que organitza la Societat Musical Lira Saguntina en col·laboració amb l’Ajuntament de Sagunt va omplir l’auditori Joaquin Rodrigo amb més de 420 alumnes. Este concert va tindre lloc el passat dijous dia 20 de Setembre a les 10 h del matí, per a tots els col·legis de Sagunt.

  

Este concert va ser interpretat per la Jove Orquestra de l´EMJR "Escola de Música Joaquín Rodrigo", on varen donar a conèixer tots els instruments de l'Orquestra i Banda Simfònica, tot davall la batuta del mestre Ramón Z. Cerdà Ramón.

  

El assistents van poder escoltar obres de tot tipus, des de les més clàssiques fins a les actuals com Frozen entre altres. El mestre Ramón Z. Cerdà va convidar als professors i alumnes a ballar un vals mentre l´orquestra estava sonant i algun que altre xiquet va tindre l'oportunitat de dirigir l'orquestra. Ha sigut un gran èxit, els xiquets, professors i tots els assistents han gaudit d’esta IV edició del Concert Didàctic que anirà repetint-se en breu.​

*   [](http://www.facebook.com/sharer.php?u=https://aytosagunto.es/va/actualitat/la-lira-saguntina-ompli-l-auditori-joaquín-rodrigo-amb-els-concerts-didàctics/ "Facebook")
*   [](http://twitter.com/share?url=https://aytosagunto.es/va/actualitat/la-lira-saguntina-ompli-l-auditori-joaquín-rodrigo-amb-els-concerts-didàctics/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-lira-saguntina-ompli-l-auditori-joaquín-rodrigo-amb-els-concerts-didàctics/ "Linked In")
*   [](mailto:?body=https://aytosagunto.es/va/actualitat/la-lira-saguntina-ompli-l-auditori-joaquín-rodrigo-amb-els-concerts-didàctics/)